Ելենա Շանինա

Ելենա Շանինա (, ), կինոյի և թատրոնի ռուս և խորհրդային դերասանուհի և երգչուհի։ Ռուսաստանի Դաշնության ժողովրդական արտիստ (1997 թվական)։

Կենսագրություն 
Ծնողները դերասաններ չէին, մայրը Լենինգրադից էր, իսկ հայրը, Յուրին` ժառանգական ինժեներ էր, որը սովորել է Լենինգրադի ջրային փոխադրամիջոցների ինստիտուտում։ Լենիգրադից հայրն ուղարկվել է Սարատով, որտեղ և ծնվել է Ելենան։ Սարատովում դժվար կենցաղային պայմաններ էին, սկզբնական շրջանում նրանք ապրում էին կառամատույցում, Լենան շատ հաճախ հիվանդանում էր։

Ավարտել է Բեմական արվեստների ռուսական պետական ինստիտուտի դերասանական ֆակուլտետը (Ի. Վլադիմիրովի կուրս)։

Եղել է «Լենկոմ» թատրոնի դերասանուհի։ «Յունոնա և Ավոս» ներկայացման մեջ խաղացել է նշանավոր Կոնչիտայի դերը (1981 թվական)։

Լենկոմ թատրոնի շրջագայության ժամանակ Փարիզում ծաղկեփունջ է ստացել Միրեյ Մատյոյի ձեռքից։

Աշխատել է ռեժիսորներ Վ. Միրզոևի, Ռ. Կոզակի, Օ. Ֆոմինի, Ա. Մաքսիմովի և Մ. Կոզակովի հետ։

Աշխատում է ռադիոյում. ըստ Անրի Բարբյուսի նամակների գրված «Նրբություն» ռադիոբեմադրության հերոսուհին է, ըստ Լեոնիդ Ֆիլատովի պիեսի «Ֆեդոտ հրաձիգի` ճարպիկ կտրիճի մասին» աուդիոբեմադրության մեջ խաղացել է Մարուսիայի դերը։

Նրա սիրելի գրողը Նիկոլայ Գումիլյովն է։

Ընտանիք 
1970-ականներին ամուսնացած է եղել է դերասան Միխայիլ Պոլյակի հետ (1948-1995 թվականներ)։ Սկզբում ամուսինները երջանիկ էին, բայց հետո Միխայիլն իրեն տվել է հարբեցողությանը, և նրանք բաժանվել են։ «Լենկոմում» աշխատելու ժամանակ սիրավեպ է ունեցել գործընկեր Ալեքսանդր Զբրուևի հետ, որն այդ ժամանակ ամուսնացած էր։ 1992 թվականին ծնվել է Ելենա Շանինայի և Ալեքսանդր Զբրուևի դուստրը` Տատյանան։

Մրցանակներ և ճանաչում 
 ՌԽՖՍՀ վաստակավոր արտիստ (նոյեմբերի 15 1984 թվական)
 Ռուսաստանի Դաշնության ժողովրդական արտիստ (սեպտեմբերի 11 1997 թվական)
 Բարեկամության շքանշան (սեպտեմբերի 16 2002 թվական)։
 Ելենա Շանինայի դիմանկարը պատկերված է Նյուեյի մեկ դոլար արժողությամբ մետաղադրամի վրա, որը նվիրված է «Յունոնա և Ավոս» ռոք օպերային։
 Ելենա Շանինան նախատիպ էր ծառայում Խարկով գտնվող Էլոչկա-մարդակերի հուշարձանի համար։

Ստեղծագործություն 

Լենկոմ թատրոն
 Նելե, Բետկին, Աննա (Ուլենշպիգելի և Լամմե Գուդզակի լեգենդը)
 Նորին մեծություն, գեղեցկուհի արքայադուստր («Տրուբադորը և նրա ընկերները»)
 Միրրա («Ցուցակներում չկար»)
 Ժանետ («Խորիա»)
 Գեղեցկուհի («Խոակին Մուրիետի աստղն ու մահը»)
 Մայկա («Հանդիպումներ Սրետենկեում»)
 Հրեշտակի նման աղջիկ («Դաժան խաղեր»)
 Կոնչիտա («Յունոնան և Ավոսը»)
 Ցեյտլ («Հիշատակի աղոթք»)
 Նատալյա Պետրովնա («Երկու կանայք»)
 Ռեչիդ («Խավարում»)

Անտերպրիզ
1990-ականների սկզբից խաղացել է նաև անտերպրիզային ներկայացումներում.

 Այրի կինը («Բանան»)
 Հեռախոսով աղջիկը («Գրպանի թատրոն»)
 Նինա («Նինա»)
 Ստելլա («Պինտերի հավաքածուն»)

Կինո
 1975 թվական` Համերգ երկու ջութակի համար` Սանդի կրկեսորդ 
 1976 թվական` Ատի-բատի, զինվորներն են գալիս... Կիմա Վելենստովիչ
 1976 թվական` Տասներկու աթոռները` Մարդակեր Էլոչկան
 1979 թվական` Կամերտոն` Կլավդիա Սերգեևնա, դասարանի ղեկավար
 1980 թվական` Ըստ քրեական հետախուզման տվյալների` Զոյա
 1981 թվական` Մեր կոչումը` Վարյա Կուլիշ, սկսնակ լրագրող 
 1982 թվական` Կրկեսի արքայադուստրը` Մարի 
 1983 թվական` Դեպքի վայրը
 1983 թվական` Յունոնան և Ավոսը (հեռուստաներկայացում)` Կոնչիտա
 1990 թվական` Մահ կինոյում` Լենա
 1991 թվական` Աննա Կարամազոֆֆ 
 1991 թվական` Եվ վերադառնում է քամին`... Կատյա, Միշայի կինը
 1993 թվական` Հիշատակի աղոթքը (հեռուստաներկայացում)` Ցեյտլ 
 2002 թվական` Ամեն ինչ, որ դու սիրում ես` Վարվառա 
 2003 թվական` Հինգերորդ հրեշտակը` Գալինա 
 2007 թվական` Գայթակղություն` բժիշկ 
 2007 թվական` Իմ սիրելի Սաշկա` Վերա Դմիտրիևնա
 2008 թվական` Ֆաբերժեի ստվերները` Ելենա Սանինա

Աուդիոբեմադրություն
 1988 թվական` Լեոնիդ Ֆիլատովի «Ֆեդոտ հրաձիգի` ճարպիկ կտրիճի մասին» պիես, (ռեժիսոր` Ա. Գորովացկի)` Մարուսյա (թողարկվել է 2002 թվականին)։

Հեռուստատեսություն
1980-ականների սկզբում Ելենա Շանինան առաջատար դեր է ստանձնել մանկական «Զարթուցիչ» հաղորդման մեջ։ Ներկայումս աշխատում է հեռուստատեսությունում, հեռուստատեսային ներկայացումների դերերից են`

 Նաստենկա,
 Դորիմենան։

Ծանոթագրություններ

Արտաքին հղումներ 
 Елена Шанина на сайте «Ленкома»
 Актёры советского и российского кино
 
 

Ռուսաստանի Դաշնության ժողովրդական արտիստներ
Խորհրդային դերասանուհիներ
Խորհրդային երգչուհիներ
Ռուս դերասանուհիներ
Ռուս երգչուհիներ
Ռուս կինոդերասանուհիներ